112. ΑΠΟΦΑΣΗ ΤΡΑΠΕΖΑΣ ΤΗΣ ΕΛΛΑΔΟΣ Η ΕΠΙΤΡΟΠΗ ΝΟΜΙΣΜΑΤΙΚΩΝ  ΚΑΙ  ΠΙΣΤΩΤΙΚΩΝ ΘΕΜΑΤΩΝ Συνεδρίαση 460/19.11.90 της 2 Ιαν. 1990/10 Ιαν. 1991 (ΦΕΚ Α΄ 3) Επιτόκιο χορήγησης δανείων από ασφαλιστικά Ταμεία και λοιπούς δημόσιους Οργανισμούς σε ασφαλισμένους, συνταξιούχους και υπαλλήλους τους, για την κάλυψη εκτάκτων αναγκών. Έχοντας υπόψη: α)την απόφ. ΕΝΠΘ 171/14/3/.8.84 με την οποία καθορίστηκε το ύψος του επιτοκίου των χορηγουμένων από τα ασφαλιστικά Ταμεία και λοιπούς δημοσίους Οργανισμούς δανείων σε ασφαλισμένους, συνταξιούχους και υπαλλήλους τους για την κάλυψη εκτάκτων αναγκών τους, β)Το Β/7/3598/26.10.90 (ΑΠ 2529) έγγραφο του Υπουργείου Υγείας, Πρόνοιας και Κοινωνικών Ασφαλίσεων, αποφάσισε τα ακόλουθα: 1.Καταργεί την απόφαση ΕΝΠΘ 171/14/3.8.84. 2.Καθορίζει ότι τα δάνεια που θα χορηγηθούν στο εξής τα ασφαλιστικά ταμεία και οι λοιποί δημόσιοι Οργανισμοί (ΑΝ 1611/50) σε ασφαλισμένους, συνταξιούχους και υπαλλήλους τους, για την κάλυψη εκτάκτων αναγκών τους, θα βαρύνονται με επιτόκιο που καθορίζεται από τα διοικητικά συμβούλια των Ταμείων ή των Οργανισμών και το οποίο δεν επιτρέπεται να είναι χαμηλότερο από το ελάχιστο επιτόκιο που ισχύει κάθε φορά για καταθέσεις ταμιευτηρίου (σήμερα 18% ετησίως) 